Kry 'n kiekie saam met die Goue Koppie | Netwerk24
Ystervuis Vlad pak Rus in Pta
Pretorianers kry hierdie naweek die kans om een van die Oekraïne se mees belowende swaargewigboksers in aksie te sien.
REGSTREEKS: WB-krieket: SA (241/6) t. Nieu-Seeland (80/4)
Kry 'n kiekie saam met die Goue Koppie
31 Oktober 2017 20:58
Ondersteuners van die Westelike Provinsie se rugbyspan kan Vrydag by Nuweland saam met die Curriebeker vir foto’s poseer.
WP-aanhangers sal vanaf 14:00 tot 18:00 gratis toegang tot Nuweland kry om die Curriebeker te bekyk.
Dié gesogte trofee, wat die WP verower het deur die Haaie met 33-21 in die afgelope naweek se eindstryd te verslaan, sal in die voorportaal van die tonnel uitgestal word.
’n Professionele fotograaf sal ook gereed staan om ondersteuners af te neem. Hierdie foto’s sal gratis aanlyn beskikbaar wees.
Paul Zacks, uitvoerende hoof van die WP, sê dis ’n goeie geleentheid om die span se sukses met sy getroue ondersteuners te deel.
“Die ondersteuning wat die WP op Nuweland kry, is ongeëwenaard en ons wil seker maak dié ondersteuners is deel van ons 34ste Curriebeker-triomf.”
Thelo Wakefield, WP-president, sê hy sien uit daarna om heelwat ondersteuners op Nuweland te verwelkom. – Sportredaksie
Meer oor: Wp | Nuweland | Curriebeker
Vlok groet die WP, stig skopskool
Adidas-kenteken nie meer op WP-trui
‘Mooi Skotse seun’ loof WP-breiers